text: [{"text_idx": "#000003", "text": "Guutuu Addunyaa keessatti lakkoofsi namoota vaayirasii koroonaatiin qabamanii miiliyoona 25 dabre"}, {"text_idx": "#000004", "text": "Weerarri Vaayirasii Koroonaa ji\u2019a 8 dura Chaayinaa magaalaa Wuhaan jedhamtu keessatti ka\u2019a hanga ammaatti gutuu addunyaa keessatti namoota miiliyoona 25 fi kuma 200 ol qabee jira. Lakkoofsi namoota sababa vaayirasii kanaatiin du\u2019anii ammoo kuma 847,000 dabree jira. Gama biraatiin ammoo namoonni miiliyoonni 17.5 ol dhibee kana irraa fayyanii jiru..\nYeroo ammaa Ameerikaa, Biraaziil, Indiyaa fi Peeruun lakkoofsa namoota vaayrasichaan qabamaniitiin wal duraa duubaan sadarkaa 1 hanga 5 irra jiru.\nAmeerikaatti namoonni miiliyoonni 6.1 ol vaayrasichaan yoo qabaman, lubbuu namoota 186,875 darbee jira.\nBiraaziilitti ammoo namoonni miiliyoonni 3.8 Covid -19 yoo qabaman, namoonni 120,000 ol lubbuu isaanii dhabaniiru.\nHindittis namoonni miiliyoonni 3.5 vaayrasichaan yoo qabaman, lubbuun namoota 63,864 darbeera.\nPeeruuttis namoonni kumni dhibbi 6 ol vaayrasichaan yoo saaxilamaan, kumni 28 ammoo lubbuu isaanii dhabanii jiru.\nItyoophiyaattis lakkoofsi namoota vaayirasichaan qabamanii 49,654 akka dabree fi namoonni 770 sababa vaayirasichaatiin du\u2019uu gabaafame."}]